open-index/open-wikipedia-markdown huggingface dataset:
Φυλακές Σωκράτους

:*Να μην συγχέεται με την [[Σπηλιά του Κουφού (ταφικό μνημείο)|Σπηλιά του Κουφού]].*

Τα ερείπια του αρχαίου κτηρίου που σήμερα είναι γνωστά ως **Φυλακές Σωκράτους** βρίσκονται στον Λόφο Φιλοπάππου στην Αθήνα. 

## Ιστορικά στοιχεία
Ο χώρος έλαβε την ονομασία του από τον Σωκράτη, λόγω της πεποίθησης ότι σε αυτό το σημείο είχε κάποτε φυλακιστεί ο αρχαίος φιλόσοφος. Λεπτομερείς πληροφορίες για τη φυλάκιση και την εκτέλεση του Σωκράτη λαμβάνουμε από τους διαλόγους Κρίτων και Φαίδων.

### Σύμφωνα με την έρευνα
Η ιστορική έρευνα μας δείχνει ότι ο αρχαιολογικός χώρος στον Λόφο Φιλοπάππου είναι δύσκολο να ταυτιστεί με το δεσμωτήριο των αρχαίων Αθηνών όπου και φυλακίστηκε ο Σωκράτης. Ωστόσο υπάρχουν κάποια στοιχεία που επιβεβαιώνουν αυτή τη θεωρία, όπως το γεγονός ότι ήταν χτισμένος στα μέσα του 5ου αιώνα, έβλεπε σε κεντρικό δρόμο, βρισκόταν σε κοίλωμα του εδάφους και διέθετε εγκαταστάσεις για λουτρά, στοιχεία δηλαδή που συμφωνούν με τις περιγραφές του δεσμωτηρίου από τους πλατωνικούς διαλόγους. Επίσης ανάμεσα στα αντικείμενα που αποκαλύφθηκαν στα ερείπια του κτιρίου βρέθηκε και ένα μικρό φθαρμένο αγαλματίδιο του Σωκράτη. Το κτίριο διερευνήθηκε ανασκαφικά από τον Βρετανό ιστορικό Τόμας Σμαρτ Χιούς τον 19ο αιώνα, ο οποίος ήταν και ο πρώτος που ταύτισε το κτίριο με το αρχαίο δεσμωτήριο.  Ωστόσο πολλοί μελετητές θεωρούν ότι το λεγόμενο "Πώρινο Οικοδόμημα" το οποίο βρίσκεται στα νοτιοδυτικά της Αρχαίας Αγοράς, κοντά στη περιοχή όπου βρίσκονταν το Δικαστήριο της Ηλιαίας ήταν στην πραγματικότητα το δεσμωτήριο.

## Άλλες χρήσεις
Σε κάθε περίπτωση πάντως ο χώρος στον Φιλοπάππου εξυπηρετούσε και ως λουτρά, όπως μας μαρτυρούν δηλαδή διάφορα περιηγητικά κείμενα των Αθηνών. Η λαξευτή κατασκευή ανήκε πιθανόν σε ένα αρκετά επιβλητικό διώροφο η τριώροφο οικοδόμημα, όπως συμπεραίνεται από τις συστοιχίες των δοκοθηκών στο μέτωπο του βράχου. Στο εξωτερικό δάπεδο υπάρχουν αγωγοί που συνδέονται με τους διαμορφωμένους στη πρόσοψη του κτηρίου υδραγωγούς, ενώ η λαξευτή κλίμακα στα νότια εξυπηρετούσε την επικοινωνία με τα ψηλότερα επίπεδα του κτηρίου. Το σωζόμενο πίσω λαξευτό τμήμα του οικοδομήματος συγκροτείται από τρία δωμάτια, με ανοίγματα θυρών προς τα ανατολικά και μια δεξαμενή στο βάθος.

Στο Δεύτερο Παγκόσμιο Πόλεμο η κατασκευή καλύφθηκε με ισχυρά τοιχώματα από μπετόν και χρησιμοποιήθηκε ως κρύπτη για τις αρχαιότητες της Ακρόπολης και του Εθνικού Αρχαιολογικού Μουσείου. 

## Έκθεση φωτογραφιών

File:Athens - Prison of Socrates 02.jpg| 
File:Socrates Cave on Filopappos Hill - panoramio.jpg| 
File:Legendary Prison of Socrates, Athens, 080545.jpg| 
File:Fylakes Sokratous 7234126.JPG| 
File:Legendary Prison of Socrates, Athens, 080544.jpg| 
File:Prison of Socrates.jpg| 
File:Fotografi av Sokrates fängelse och Philopapposkullen i Aten - Hallwylska museet - 103065.tif|Φωτογραφία του χώρου στον οποίον γίνεται αναφορά ως "Η Φυλακή του Σωκράτη" από το 1893.


## Παραπομπές


Κατηγορία:Αρχαιολογικοί τόποι στην Αθήνα
Κατηγορία:Τοπογραφία της αρχαίας Αθήνας
Κατηγορία:Λόφος Φιλοπάππου
Τεχνητό νησί

Ένα **τεχνητό νησί** είναι ένα νησί που έχει κατασκευαστεί από ανθρώπους και όχι από φυσικά μέσα. Τα τεχνητά νησιά μπορεί να ποικίλουν σε μέγεθος από μικρά νησάκια που αποκαθίστανται αποκλειστικά για να στηρίξουν ένα ενιαίο υποστύλωμα ενός κτιρίου ή μιας δομής, σε αυτά που υποστηρίζουν ολόκληρες κοινότητες και πόλεις. Τα πρώιμα τεχνητά νησιά περιελάμβαναν πλωτές κατασκευές στα νερά, ή ξύλινες ή μεγαλιθικές κατασκευές που ανεγέρθηκαν σε ρηχά νερά (π.χ. τα κραννόγκ (crannóg) και η Ναν Μαντόλ).

Στη σύγχρονη εποχή τα τεχνητά νησιά συνήθως δημιουργούνται από την αποκατάσταση του εδάφους, αλλά μερικά από αυτά σχηματίζονται από την τυχαία απομόνωση ενός υπάρχοντος εδάφους κατά τη διάρκεια της κατασκευής καναλιού (π.χ. το Ντονάουινζελ και το Κο Κρετ) ή από την πλημμύρα των κοιλάδων που οδηγεί στις κορυφές των πρώην λοφίσκων να απομονωθούν από το νερό (π.χ. το Νησί Μπάρρο Κολοράντο). Ένα από τα μεγαλύτερα τεχνητά νησιά, το νησί Ρενέ-Λεβασσέρ, δημιουργήθηκε από την πλημμύρα δύο γειτονικών δεξαμενών.

## Συλλογή

File:Kansai closeup.jpg|Άποψη του Διεθνούς Αεροδρομίου Κανσάι από το διάστημα
File:Palm Island Resort.jpg|Το Παλμ Τζουμέιρα στο Ντουμπάι
File:Palm jumeirah core.jpg|Πιο κοντινή προβολή του Παλμ Τζουμέιρα
File:Northstar Offshore Island Beaufort Sea.jpg|Το Νησί Νόρθσταρ, ένα τεχνητό νησί για γεώτρηση πετρελαίου στη Θάλασσα Μποφόρ


## Παραπομπές


Κατηγορία:Νησιά
Μαξ φον Σίντοφ

Ο **Μαξ φον Σίντοφ** ή **Μαξ φον Σίντοου** (, 10 Απριλίου 1929 - 8 Μαρτίου 2020) ήταν Σουηδός ηθοποιός.

Είχε εμφανιστεί σε πολλές ταινίες, τόσο στη Σουηδία, όσο και στο εξωτερικό. Είχε συνεργαστεί με σκηνοθέτες όπως ο Ίνγκμαρ Μπέργκμαν, ο Ντέιβιντ Λιντς, ο Ρίντλεϊ Σκοτ, ο Μάρτιν Σκορσέζε και ο Στίβεν Σπίλμπεργκ.

Για την ερμηνεία του στην ταινία *[[Πελέ ο κατακτητής]]* κέρδισε το Βραβείο Ευρωπαϊκού Κινηματογράφου καλύτερου ηθοποιού και έλαβε υποψηφιότητα για Όσκαρ Α' Ανδρικού Ρόλου. Επίσης, προτάθηκε για Όσκαρ Β' Ανδρικού Ρόλου για την ταινία *[[Εξαιρετικά δυνατά και απίστευτα κοντά]]*, και δύο φορές για Χρυσή Σφαίρα για τις ταινίες *[[Ο Εξορκιστής]]* και *Hawaii*.

Στην τηλεόραση, είχε εμφανιστεί στη σειρά *[[Game of Thrones]]* στον ρόλο του Three-Eyed Raven, ενώ είχε δώσει τη φωνή του και σε ένα επεισόδιο των *[[The Simpsons]]*.

Απεβίωσε στις 8 Μαρτίου 2020 σε ηλικία 90 ετών. 

Το κύκνειο άσμα του Μαξ Φον Σίντοφ ήταν η ταινία «Καλάβρυτα 1943» (Echoes of the Past), που αφηγείται την δολοφονία άνω των 700 ανδρών κατοίκων των Καλαβρύτων από τους ναζί την περίοδο της κατοχής, όπου υποδύεται τον Νικόλα Ανδρέου, επιζήσαντα της σφαγής των Καλαβρύτων.

## Φιλμογραφία

### Κινηματογράφος

### Τηλεόραση

*2005 *[[The Simpsons]]* (φωνή)
*2016 *[[Game of Thrones]]*

## Παραπομπές

## Εξωτερικοί σύνδεσμοι
* 

Κατηγορία:Ηθοποιοί φωνής
Κατηγορία:Σουηδοί ηθοποιοί κινηματογράφου
Κατηγορία:Σουηδοί ηθοποιοί τηλεόρασης
Έρικ Μπερν

Ο **Έρικ Μπερν** (αγγλικά: *Eric Berne*, 10 Μαΐου 1910 - 15 Ιουλίου 1970) ήταν Καναδός ψυχίατρος που στα μέσα του 20ού αιώνα δημιούργησε τη θεωρία της συναλλακτικής ανάλυσης ως τρόπο εξήγησης της ανθρώπινης συμπεριφοράς. Η θεωρία της συναλλακτικής ανάλυσης του Μπερν βασίστηκε στις ιδέες του Φρόυντ αλλά ήταν σαφώς διαφορετική. Οι φροϋδικοί ψυχοθεραπευτές επικεντρώθηκαν στη θεραπεία ομιλίας ως τρόπο να αποκτήσουν γνώση των προσωπικοτήτων του ασθενούς τους. Ο Μπερν πίστευε ότι η διορατικότητα θα μπορούσε να ανακαλυφθεί καλύτερα με την ανάλυση των κοινωνικών συναλλαγών των ασθενών. Ο Μπερν ήταν από τους πρώτους ψυχιάτρους που εφάρμοσαν τη θεωρία παιγνίων στο πεδίο της ψυχιατρικής, μαζί με τον φημισμένο ψυχίατρο ψυχαναλυτή Τόμας Σας.

## Παραπομπές


Κατηγορία:Αμερικανοί ψυχίατροι
Στενός Φωκίδας

Ο **Στενός** είναι οικισμός της Παρνασσίδας στον νομό Φωκίδας σε υψόμετρο 30 μέτρα.

## Γενικά στοιχεία
Ο Στενός βρίσκεται νοτιοανατολικά της Δεσφίνας, σε απόσταση 14 χιλιόμετρα από αυτήν, νοτιοδυτικά της Αντικύρας (4 χιλιόμετρα) και πολύ κοντά στον κόλπο της Αντικύρας. Το 2001, με το ΦΕΚ 610/Β/23-5-2001, η περιοχή κηρύχθηκε ως αρχαιολογικός χώρος και έγινε οριοθέτησή της *«για λόγους προστασίας εντοπισμένων λειψάνων [[Προϊστορικοί χρόνοι|προϊστορικού]] οικισμού και λειψάνων [[Μυκηναϊκή εποχή|Μυκηναϊκής]] Ακροπόλεως και οικισμού»*.

Σύμφωνα με το σχέδιο Καλλικράτης ανήκει στη δημοτική ενότητα Δεσφίνας που υπάγεται στο Δήμο Δελφών και έχει πληθυσμό 10 κατοίκους σύμφωνα με την απογραφή 2021. Ως οικισμός αναγνωρίστηκε για πρώτη φορά το 1961 και προσαρτήθηκε στην τότε κοινότητα Δεσφίνης. Οι απογραφές πληθυσμού είναι:

## Παραπομπές


Κατηγορία:Χωριά της περιφερειακής ενότητας Φωκίδας
Κατηγορία:Δήμος Δελφών
Ντέιβιντ Ντ. Μπερνς

Ο **Ντέιβιντ Ντ. Μπερνς** (αγγλικά: *David D. Burns*, γεννημένος στις 19 Σεπτεμβρίου 1942), είναι αναπληρωτής επίτροπος στο Τμήμα Ψυχιατρικής και Επιστημονικών Συμπεριφορών της Ιατρικής Σχολής του Πανεπιστημίου του Στάνφορντ και συγγραφέας των βιβλίων best seller *Feeling Good: The New Mood Therapy* και *The Feeling Good Handbook*. Ο Μπερνς διακήρυξε τη γνωστική συμπεριφορική θεραπεία (CBT) του Άαρον Μπεκ όταν το βιβλίο του έγινε best seller κατά τη διάρκεια της δεκαετίας του 1980.

## Παραπομπές


Κατηγορία:Αμερικανοί ψυχίατροι
Λούπο Αλμπέρτο (κινούμενες σειρές)

***Λούπο Αλμπέρτο*** () είναι σειρά κινουμένων σχεδίων, που βασίζονται στις ιστορίες που δημιουργούνται από το σκιτσογράφο Silver.

## Χαρακτήρες
***Λούπο Αλμπέρτο** (o Λύκος Αλμπέρτο)
***Marta**
***Μοζέ**
***Enrico La Talpa**
***Alcide**
***Γκλιτσερίνα** (η Γλυκερίνη)
***Alfredo**
***Lodovico**
***Arturo**
***Krug**
***Alice**
***Cesira La Talpa**

## Ηθοποιοί

## DVD στην Ελλάδα
***Αλμπέρτο ο σκανταλιάρης μικρός λύκος***

## Επεισόδια
### Σεζόν 1 (1997-1998)
#Senza neve che inverno è (1997)
#Il pupazzo di neve (1997)
#L'albero (1997)
#Tra due giorni è Natale (1997)
#Regalo di Natale (1998)
#Un minuto a mezzanotte (1997)
#Fragile (1997)
#Babysitting (1997)
#Condominio (1997)
#L'inquilino del primo piano (1998)
#Vota Beppe (1997)
#Sentieri selvaggi (1998)
#Acqua e fuoco (1998)
#Il signore delle acque (1998)
#Vudù (1997)
#La parola alla difesa (1997)
#Il concorso (1997)
#Bacilli imbecilli (1997)
#Amore vuol dire gelosia (1997)
#L'anello (1997)
#L'infermeria (1997)
#Una fidanzata per Mosè (1997)
#La spia spiata (1997)
#Il giorno del giudizio (1997)
#Dentista per amore (1997)
#Ninna nanna (1998)
#Cappuccetto Rosso (1998)
#La fattoria moderna (1997)
#Il contratto (1998)
#Giovani e belli (1998)
#Sette in condotta (1997)
#Pic nic (1997)
#Il predone del fiume (1997)
#Lavoro cercasi (1997)
#Il Corriere del Pollaio (1997)
#Lupastro nello spazio profondo (1997)
#Il ritorno (1997)
#Sottozero (1998)
#La febbre del videoreporter (1998)
#Trappole nascoste (1997)
#Il sostituto di Mosè (1998)
#La finale (1997)
#McKenzie Park (1997)
#Il Grande Occhio (1997)
#Mekkano (1997)
#La grande corsa (1997)
#Vinca il migliore! (1998)
#Autostrada (1998)
#Il piatto del giorno (1998)
#Il gabinetto del dottor La Talpa (1998)
#La notte degli ortaggi viventi (1998)
#La prova del fuoco (1998)

### Σεζόν 2 (2002)
#Ingabbiato
#Cercasi rockstar
#Carta bollata 
#Giungla di cemento
#Gorgheggi e grida
#Sussurri e stecche
#Boomerang
#Gli spaventapasseri
#Camper
#Il grande Orson
#Natale con i fiocchi
#Lacrime di coccodrillo
#Torte in faccia
#Il prezzo del successo
#Un biglietto per la felicità
#Nervi scoperti
#McKenzie day
#Appuntamento al buio
#Il pranzo di Mosè
#Isteria canina
#Le Jene
#Binari
#Game over
#Arriva il grande cocomero
#Cuore d'oro
#Vacanze al verde
#La rumba del popone
#Chi ha paura del lupo cattivo?
#I temerari
#Selvaggio West
#Sotto esame
#Lupastro, anzi, Grassone
#Ultimo spettacolo
#Palloni gonfiati
#Enrico menagramo
#Liscio come l'olio
#Giallo vegetale
#Di casa ce n'è una sola
#Soddisfatti e rimborsati
#Ciak, si gira!
#Il barboncino mannaro
#La forza dell'amore
#Senza trucco, senza inganno
#Al cuor non si comanda
#Aria di tempesta
#That's amore
#Ieri, oggi, domani
#Il topino dei denti
#Storia di Uccello
#Questioni di classe
#La rimpatriata
#Bluff

## Παραπομπές


Κατηγορία:Γαλλικές τηλεοπτικές σειρές κινουμένων σχεδίων
Κατηγορία:Ιταλικές τηλεοπτικές σειρές κινούμενων σχεδίων
Εθνικός Στρατός Απελευθερωτικής Προσπάθειας

Ο **Εθνικός** **Στρατός Απελευθερωτικής Προσπάθειας** (**Ε.Σ.Α.Π.**) ήταν αντιστασιακή οργάνωση που έδρασε στην κατεχόμενη δυτική Θεσσαλία . Ιδρύθηκε τον Οκτώβριο του 1942 από τον ταγματάρχη Γεώργιο Κωστόπουλο.

## Παραπομπές

## Πηγές

*

Κατηγορία:Εθνική Αντίσταση
Κατηγορία:Ελληνικές αντιστασιακές οργανώσεις
Πιέρος Σωτηρίου

Ο **Πιέρος Σωτηρίου** (γενν. 13 Ιανουαρίου 1993) είναι Κύπριος διεθνής ποδοσφαιριστής που αγωνίζεται ως επιθετικός για τον κυπριακό ΑΠΟΕΛ στο Πρωτάθλημα ποδοσφαίρου Κύπρου και για την Εθνική Κύπρου.

## Διεθνής
Στις 10 Οκτωβρίου 2012, ο Σωτηρίου κλήθηκε για πρώτη φορά στην εθνική ομάδα ποδοσφαίρου της Κύπρου για τους προκριματικούς αγώνες του Παγκοσμίου Κυπέλλου ΦΙΦΑ 2014 εναντίον της Σλοβενίας και της Νορβηγίας, αλλά παρέμεινε στον πάγκο και στους δύο αγώνες. Έκανε το ντεμπούτο του για την εθνική ομάδα στις 14 Νοεμβρίου 2012, σε φιλικό αγώνα ενάντια στη Φινλανδία στο Στάδιο ΓΣΠ, που έρχεται ως 63η λεπτό αναπληρωτής στην ήττα της Κύπρου με 0–3. Πέτυχε το πρώτο γκολ με τη φανέλα της εθνικής στις 13 Νοεμβρίου 2016, στη νίκη της Κύπρου με 3–1 επί του Γιβραλτάρ για τους προκριματικούς του Παγκοσμίου Κυπέλλου ΦΙΦΑ του 2018.

## Στατιστικά καριέρας

## Προσωπική ζωή
Το 2011 ξεκίνησε τη σχέση του με την Κύπρια δημοσιογράφο Μαρία Κορτζιά. Παντρεύτηκαν στις 28 Δεκεμβρίου 2019 και απέκτησαν δύο γιους, τον Σοφοκλή (γενν. 9 Δεκεμβρίου 2020) και τον Γιώργο (γενν. 14 Ιουνίου 2022).

## Παραπομπές


## Εξωτερικοί σύνδεσμοι
* Ο Πιέρος Σωτηρίου στο National-Football-Teams.com

Κατηγορία:Κύπριοι ποδοσφαιριστές
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Ολυμπιακού Λευκωσίας
Κατηγορία:Ποδοσφαιριστές ΑΠΟΕΛ
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΦΚ Κοπεγχάγη
Κατηγορία:Κύπριοι ποδοσφαιριστές στο εξωτερικό
Κατηγορία:Ποδοσφαιριστές Σουπερλίγκα Δανίας
Κατηγορία:Ποδοσφαιριστές Εθνικής Κύπρου Κ19
Κατηγορία:Ποδοσφαιριστές Εθνικής Κύπρου Κ21
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στη Δανία
Γουλιέλμος Α΄ του Ε

Ο **Γουλιέλμος Α΄ του Ε** (978 - μετά το 1057) από τον Οίκο της Νορμανδίας-Ε, κόμης του Ε, ήταν νόθος γιος του δούκα της Νορμανδίας Ριχάρδου του *Ισχυρού*, ήταν κόμης του Ε και του Εμουά, διαδέχθηκε τον ανιψιό του Γιλβέρτο του Μπριόν μετά την δολοφονία του (1040).

Ο Γουλιέλμος του Ε επαναστάτησε εναντίον του ετεροθαλούς αδελφού του Ριχάρδου του Καλού, συνελήφθη από τον Ραούλ ντ'Ιβρί και φυλακίστηκε από τον Τουρκουρτίλ του Χαρκούρτ πρώην κυβερνήτη του Γουλιέλμου του Κατακτητή. Δραπέτευσε πέντε χρόνια αργότερα αλλά συγχωρέθηκε τελικά από τον Ριχάρδο και πήρε σύζυγο την Λεσκελίν κόρη του Τουρκουρτίλ του Χαρκούρτ με την οποία απέκτησε :

*Ροβέρτος του Ε, διάδοχος του.
*Γουλιέλμος Μπυζάκ, συγκυβερνήτης με τον πατέρα του. 
*Ούγος του Ε, επίσκοπος του Λιζιέ. (1049 - 1077)

## Πρόγονοι

## Παραπομπές


## Πηγές
*Douglas, David (1946). "The Earliest Norman Counts". The English Historical Review. Oxford University Press. Vol. 61, no 240,.
*Bauduin, Pierre, La première Normandie: Sur les frontières de la haute Normandie : Identité et Construction d'une Principauté, Caen, Presses universitaires de Caen, 2006.

Κατηγορία:Οίκος της Νορμανδίας
Κατηγορία:Κόμητες του Ε
Εθνικός Ιστορικός Χώρος του Γουνεμπορίου στο Λασίν

Το ιστορικό μουσείο του **Εθνικού Ιστορικού Χώρου του Γουνεμπορίου στο Λασίν** (**) είναι ένας επισκέψιμος χώρος στο διαμέρισμα (arrondissement) του Λασίν (Lachine) στο Μόντρεαλ. Βρίσκεται τοποθετημένος στο δυτικό ακραίο σημείο του καναλιού του Λασίν και θεωρείται ως ένας από τους Εθνικούς Ιστορικούς Χώρους του Καναδά.

## Περιγραφή μουσείου
Στις αρχές του 17ου αιώνα, Γαλλοκαναδοί ταξιδευτές (voyageurs) κατέπλεαν σε αυτή τη περιοχή του νησιού του Μόντρεαλ στις όχθες του Αγίου Λαυρεντίου, για να αποθέσουν και για να πουλήσουν τα εμπορεύματά τους που μετέφεραν από την ενδοχώρα της Βόρειας Αμερικής. Μέχρι εκείνη την εποχή, οι καταρράκτες του Λασίν απέτρεπαν στα μεγάλα πλοία να πλεύσουν κατά μήκος του άνω ρου του ποταμού και στις Μεγάλες Λίμνες.

Λόγω της σημαντικότητας και της σπανιότητας του μνημείου, ο οργανισμός διαχείρισης των Πάρκων του Καναδά (Parcs Canada), έθεσε υπό την προστασία του το μνημείο και την τοποθεσία με στόχο την ανάδειξη του ιστορικού και του στρατηγικού χαρακτήρα του εμπορευματικού σταθμού. Από το Μόντρεαλ ξεκινούσαν όλες οι αποστολές για την εξέρευση πολύτιμων δερμάτων που χρειάζονταν για την κατασκευή ρουχισμού και άλλων προϊόντων. Η μεταφορά των δερμάτων γίνονταν σε αυτό το σημείο από τα κανόε στα πλοία. Το κυνήγι και το εμπόριο της γούνας μπορούσε να γίνει μόνο λίγους μήνες το χρόνο, συνήθως από τον Μάιο έως τον Αύγουστο, λόγω του εξαιρετικά ψυχρού χειμώνα, που πάγωνε τις λίμνες και τα ποτάμια.

Μια πέτρινη αποθήκη χτίστηκε το 1803 από τη *"[[North West Company]]"* για να αποθηκεύονται τα γουνοφόρα δέρματα από το εμπόριο της γούνας. Το κτίριο χρησιμοποιηθήκε ως αποθηκευτικός χώρος μέχρι το 1859, οπότε πουλήθηκε σε μια γυναικεία μοναστική αδελφότητα ως κατοικία. Το κανάλι του Λασίν ολοκληρώθηκε το 1825 και παράκαμπτε του καταρράκτες του Λασίν. Ο Σερ Τζωρτζ Σίμσον, εκτελεστικός διευθυντής του *"[[Hudson's Bay Company]]"*, είχε τη βίλα του απέναντι από τη τοποθεσία. Το 1977, η αποθήκη και ο περιβάλλοντας χώρος αγοράστηκε από την Καναδική Κυβέρνηση για λογαριασμό του *"Parcs Canada"* και το 1985, έγιναν τα εγκαίνια του μουσείου.

## Παραπομπές


## Εξωτερικοί σύνδεσμοι

* The Fur Trade at Lachine National Historic Site, Parks Canada.

Κατηγορία:Ιστορικά μουσεία στον Καναδά
Κατηγορία:Γουνεμπόριο
Κατηγορία:Μόντρεαλ
Γουλιέλμος Μπυζάκ

Ο **Γουλιέλμος Μπυζάκ** (1020 - 1076) από τον Οίκο της Νορμανδίας-Ε ήταν κόμης του Ε και κόμης του Σουασόν.

## Βιογραφία
Ήταν γιος του Γουλιέλμου Α΄ κόμη του Ε και της συζύγου του Λεσκελίν.
Ο Γουλιέλμος πήρε το παρωνύμιο *"Μπουζάκ"* από τον μεσαιωνικό χρονικογράφο Ροβέρτο του Τορινί.

Ο Γουλιέλμος κλήθηκε από τον Ερρίκο Α΄ της Γαλλίας, ο οποίος πρότεινε να του δώσει σύζυγο την Αδελαΐδα, τη διάδοχο της κομητείας του Σουασόν. Η Αδελαΐδα ήταν κόρη του Ρενώ Α΄ κόμη του Σουασόν και *μεγάλου μαγίστρου του Οτέλ ντε Φρανς*. Ο Γουλιέλμος έγινε κόμης της Σουασόν χάρη στα κληρονομικά δικαιώματα της συζύγου του.

## Οικογένεια
Με τον γάμο απέκτησε: 
* Ρενώ Β΄ απεβ. 1099, κόμης του Ε και του Σουασόν.
* Ιωάννης Α΄ απεβ. μετά το 1115, κόμης του Ε και του Σουασόν.
** Ρενώ Γ΄ απεβ. μετά το 1115, κόμης του Ε και του Σουασόν.
* Μανασσής απεβ. 1108, επίσκοπος του Καμπραί και του Σουασόν.
* Λιτουίζ, παντρεύτηκε τον Μιλό Α΄ κύριο του Μονλερύ.
* Ραϊντρούδη, παντρεύτηκε τον Ραούλ/Ροδόλφου Α΄ κύριο του Νελ (γιο του Υβ Α΄ κυρίου του Νεσλ).
** Υβ Β΄ κύριος του Νεσλ. Ήταν κόμης του Ε και του Σουασόν.
** Ραούλ Β΄ κύριος του Νελ
*** Κόνων κόμης του Σουασόν.

## Παραπομπές


## Πηγές
*Crouch, David (2002). The Normans: The History of a Dynasty. Hambledon Continuum.
*Douglas, David (1946). "The Earliest Norman Counts". The English Historical Review. Oxford University Press. Vol. 61 No. 240 May.

Κατηγορία:Οίκος της Νορμανδίας
Κατηγορία:Κόμητες του Ε
Ανέστης Κωνσταντινίδης

Ο **Ανέστης Κωνσταντινίδης** (1846-1901) ήταν διαπρεπής Έλληνας εκδότης του 19ου αι., με καταγωγή από την Κύπρο. Θεωρείται ως ο αναμορφωτής κι εκσυγχρονιστής του χώρου των εκδόσεων και της τυπογραφίας στην Ελλάδα, Η δραστηριότητά του έχει καταγραφεί ως «σταθμός δια την ιστορίαν του βιβλίου εν Ελλάδι».

## Βίος και έργο
### Νεανικά σχέδια
Ο Ανέστης Κωνσταντινίδης γεννήθηκε το 1846 στην Κύπρο. Σπούδασε στο Πανεπιστήμιο Αθηνών φιλολογία, με σκοπό να διαδεχθεί τον πατέρα του, ο οποίος ήταν διευθυντής του πρώτου ιδιωτικού εκπαιδευτηρίου που είχε συσταθεί στην Αθήνα. Ωστόσο, τα επαγγεματικά σχέδιά του άλλαξαν και μετέβη στη Γερμανία, όπου έμαθε την τέχνη της τυπογραφίας. Κατόπιν επέστεψε στην Αθήνα και απασχολήθηκε αρχικά ως μεταφραστής και επιμελητής εκδόσεων ξένων βιβλίων.

### Επιχειρηματική δράση
Ξεκίνησε την επιχειρηματική δραστηριότητά του στο χώρο του βιβλίου με ένα μικρό βιβλιοπωλείο και οίκο με τίτλο «Κοραής» (*Καταστήματα «Ο Κοραής» Ανέστη Κωνσταντινίδου*), ο οποίος εξέδιδε λαϊκά αναγνώσματα. Το 1884 περιήλθε στην κατοχή του το σημαντικό τυπογραφείο του Ανδρέα Κορομηλά και διηύρυνε σε μεγάλη έκταση την εκδοτική παραγωγή του, εκκινώντας έτσι την ουσιαστική δράση του στο χώρο του ελληνικού βιβλίου. Το *Τυπογραφείον των Καταστημάτων Ανέστη Κωνσταντινίδου* (διεθνώς: Imprimerie Anestis Constantinidis) κατέστη το εκδοτικό κέντρο πολλών σημαντικών ονομάτων της ελληνικής σκέψης και επιστήμης της εποχής, όπως οι Κωνσταντίνος Παπαρρηγόπουλος, Αντώνιος Γιάνναρης, Γεώργιος Ζηκίδης, Εμμανουήλ Λυκούδης, Σπυρίδων Μηλιαράκης, Αλέξανδρος Ρίζος Ραγκαβής, Γεώργιος Φιλάρετος κ.άλ. Επίσης, η σειρά «Βιβλία του Λαού» ή «Βιβλιοθήκη του Λαού», συνδυάζοντας την αξιόλογη λογοτεχνία με τη χαμηλή τιμή, έκανε προσιτή την επαφή του αναγνωστικού κοινού με είδη όπως το ξένο μυθιστόρημα και το διήγημα, κυρίως από μεταφράσεις της γαλλικής. Καθώς λεγόταν από τους σύγχρονούς του, ο Κωνσταντινίδης ενδιαφερόταν προσωπικά για την ποιοτική πλευρά της δουλειάς του, βάζοντας συχνά σε δεύτερη μοίρα την οικονομική πτυχή.

### Η κορύφωση
Αποκορύφωμα της βιβλιοπαραγωγικής δραστηριότητας και προσφοράς του Κωνσταντινίδη, καθώς και έργο ζωής, υπήρξε η υπό την εποπτεία του ελληνική έκδοση -μετάφραση και εμπλουτισμός- του ''Λεξικού Λίντελ-Σκοτ'', με τίτλο ''Μέγα λεξικόν τῆς Ἑλληνικῆς γλώσσης''. Ο πρώτος τόμος κυκλοφόρησε το 1901 και το έργο ολοκληρώθηκε το 1906, μετά το θάνατο του Ανέστη Κωνσταντινίδη. Για εισαγωγή είχε προταχθεί ειδική μελέτη του καθηγητή Γεωργίου Ν. Χατζηδάκι για την ελληνική γλώσσα.

Ο Κωνσταντινίδης είχε ασχοληθεί και με τα κοινά των Αθηνών, έχοντας εκλεγεί μέλος του Δημοτικού Συμβουλίου της πόλης. Πέθανε στην Αθήνα, στις 11 Ιουνίου 1901.

## Παραπομπές


## Εξωτερικοί σύνδεσμοι

* Α. Ζαφειρίου, «Χάρτης της Αιγύπτου και των παρά τον Νείλον χωρών» (εκδότης-λιθογράφος: Ανέστης Κωνσταντινίδης). *Ψηφιοποιημένες Συλλογές [[Ελληνικό Λογοτεχνικό και Ιστορικό Αρχείο|Ε.Λ.Ι.Α.]]*. Ανακτήθηκε στις 2018-01-31.
* 
* 

Κατηγορία:Έλληνες εκδότες
Κατηγορία:Έλληνες τυπογράφοι
Ούγος του Ε

Ο **Ούγος του Ε** (πριν το 1049 - 17 Ιουλίου 1077) από τον Οίκο της Νορμανδίας-Ε επίσκοπος της Λιζιέ (1049 - 1077) ήταν τρίτος γιος του Γουλιέλμου Α΄ του Ε και της συζύγου του Λεσκελίν. Ο Γουλιέλμος του Πουατιέ και ο Όρντερικ Βιτάλις τον περιγράφουν με κολακευτικά λόγια, έγινε επίσκοπος της Λιζιέ σε πολύ νεαρή ηλικία (1049). Την περίοδο που ήταν επίσκοπος ανέλαβε την ανακατασκευή του καθεδρικού ναού και στις 8 Ιουλίου 1060 μετέφερε τα οστά του Αρκαδίου της Μπουρζ στον Άγιο Ούρσιν, οργάνωσε το ιερό του καθεδρικού ναού τοποθετώντας έναν πρύτανη, έναν ταμία και έναν ψάλτη.

Το 1050 ο Ούγος μαζί με την μητέρα του και τον αδελφό του ίδρυσαν το αβαείο του Σαιν-Ντεζίρ της Λιζιέ τοποθετώντας μοναχούς από το Σαιν-Πιερ-συρ-Ντίβ και αργότερα Βενεδικτιανούς μοναχούς. Στις 7 Οκτωβρίου 1050 έχρισε τον Τιερί του Μάθονβιλ πρώτο ηγούμενο του αβαείου του Σαιν-Εβρούλ, ακολούθησαν ο Όζμπερν (1061) και ο Μαινιέρ του Έσωφορ (1066). Βρισκόταν στα εγκαίνια του αβαείου της Γιουμιέγκ την 1 Ιουλίου 1067 όπως επίσης και στα εγκαίνια των Kαθεδρικών ναών της Μπαγιέ και του Εβρέ και του αβαείου του Σαιν Ετιεν της Καέν (1077).
Ο Ούγος του Ε αρρώστησε στο Πον-λ'Εβέκ και πέθανε στο ταξίδι της επιστροφής του στις 17 Ιουλίου 1077. Τάφηκε στο αβαείο του Αγίου Ντεζίρ, ο τάφος του ανακαλύφτηκε από τον Φρανσουά Κοττίν στα μέσα της δεκαετίας του 1950 στο κέντρο του ιερού του πρώτου αβαείου.

## Παραπομπές


## Πηγές
*Pierre Bouet, Pierre, and Neveux, François, Les évêques normands du XIe siècle : Colloque de Cerisy-la-Salle, Presses Universitaires de Caen, Caen, 1995
*Bois, Louis, Histoire de Lisieux (ville, diocèse et arrondissement) tome 1, Chez Durand, Lisieux, 1846
*Douglas, David, The Earliest Norman Counts, The English Historical Review, vol. 61, no 240, 1946
*Waters, Edmund C., The Counts of Eu, Sometime Lords of the Honour of Tickhill, The Yorkshire Archaeological and Topographical Journal, No. 9, 1886

Κατηγορία:Οίκος της Νορμανδίας
Άλμπερτ Έλλις

Ο **Άλμπερτ Έλλις** (αγγλικά: *Albert Ellis*, 27 Σεπτεμβρίου 1913 - 24 Ιουλίου 2007) ήταν Αμερικανός ψυχολόγος που το 1955 ανέπτυξε την Ορθολογική Θεραπεία Συναισθηματικής Συμπεριφοράς (REBT). Κατείχε μεταπτυχιακό και διδακτορικό δίπλωμα στην κλινική ψυχολογία από το Πανεπιστήμιο Κολούμπια και το Αμερικανικό Συμβούλιο Επαγγελματικής Ψυχολογίας (ABPP). Ίδρυσε επίσης και διετέλεσε πρόεδρος του Albert Ellis Institute της Νέας Υόρκης για δεκαετίες. Θεωρείται γενικά ένας από τους δημιουργούς της γνωστικής επαναστατικής παραδειγματικής στροφής στην ψυχοθεραπεία και ένας από τους ιδρυτές των γνωστικών συμπεριφορικών θεραπειών. 

Με βάση μια επαγγελματική έρευνα του 1982 από Αμερικανούς και Καναδούς ψυχολόγους, θεωρήθηκε ο δεύτερος πιο σημαντικός ψυχοθεραπευτής στην ιστορία (ο Καρλ Ρότζερς κατέλαβε την πρώτη θέση στην έρευνα, ο Σίγκμουντ Φρόυντ κατατάχθηκε τρίτος). Το *Psychology Today* σημείωσε ότι «κανένα άτομο - ούτε καν ο ίδιος ο Φρόιντ - δεν είχε μεγαλύτερο αντίκτυπο στη σύγχρονη ψυχοθεραπεία».

## Παραπομπές


Κατηγορία:Αμερικανοί ψυχολόγοι
Τζέφρι Γιανγκ

Ο **Τζέφρι Ε. Γιανγκ** (αγγλικά: *Jeffrey E. Young*, γεννημένος στις 9 Μαρτίου 1950) είναι Αμερικανός ψυχολόγος γνωστός για την ανάπτυξη της θεραπείας σχημάτων. Είναι ιδρυτής του Schema Therapy Institute. Αφού απέκτησε προπτυχιακό δίπλωμα στο Πανεπιστήμιο Γέιλ, έπειτα απέκτησε πτυχίο τριτοβάθμιας εκπαίδευσης στο Πανεπιστήμιο της Πενσυλβάνια, όπου ακολούθησε μεταδιδακτορικές σπουδές με τον Άαρον Μπεκ. Έχει γράψει πολυάριθμα βιβλία σχετικά με τη γνωστική συμπεριφορική θεραπεία και τη θεραπεία σχημάτων. Τα δύο πιο διάσημα βιβλία του είναι το *Schema Therapy* (*Θεραπεία Σχημάτων*, που απευθύνεται στους επαγγελματίες) και το *Reinventing Your Life* (*Ανακαλύπτοντας ξανά τη ζωή σας*, που απευθύνεται στο ευρύ κοινό).

## Παραπομπές


## Πηγές
*

Κατηγορία:Αμερικανοί ψυχολόγοι
Τζακ Γουίλσιρ

Ο ** Τζακ Γουίλσιρ** (*Jack Wilshere*, 1 Ιανουαρίου 1992) είναι Άγγλος διεθνής ποδοσφαιριστής που αγωνίζεται ως μέσος για τη ΑΦΚ Μπόρνμουθ.

## Καριέρα
### Σε συλλόγους
Από το 2008 έως το 2018 ήταν παίκτης της Άρσεναλ και έπαιξε ως δανεικός στην Μπόλτον και στην Μπόρνμουθ. Με την Άρσεναλ κατέκτησε δύο Κύπελλα Αγγλίας (2014 και 2015) και ένα Κομιούνιτι Σιλντ (2014). Επίσης, τη σεζόν 2010-2011 ανακηρύχθηκε καλύτερος νέος παίκτης της Πρέμιερ Λιγκ και επελέγη στην καλύτερη ενδεκάδα.
### Στην εθνική ομάδα
Στην Εθνική Αγγλίας παίζει από το 2010 και έχει συμμετάσχει στο Μουντιάλ του 2014 και στο Euro του 2016. Πέτυχε τα δύο πρώτα του γκολ το 2015 στον αγώνα με τη Σλοβενία για τα προκριματικά του Euro του 2016.
## Παραπομπές


Κατηγορία:Άγγλοι ποδοσφαιριστές
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Μπόλτον Γουόντερερς
Κατηγορία:Ποδοσφαιριστές ΑΦΚ Μπόρνμουθ
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Μέσοι ποδοσφαιριστές
Τάπια Μεσσηνίας

Η **Τάπια** είναι οικισμός κοντά στην Μεθώνη και υπάγεται διοικητικά στον Δήμο Πύλου - Νέστορος, του Νομού Μεσσηνίας.

## Τοποθεσία
Η *Τάπια* βρίσκεται βορειοανατολικά της Μεθώνης, από την οποία απέχει περίπου 2,5 χιλιόμετρα και νοτιοανατολικά από την Πύλο, από την οποία απέχει περίπου 12 χιλιόμετρα. Έχει υψόμετρο 81 μέτρα και απέχει 2 περίπου χιλιόμετρα από τη θάλασσα. Κοντά στην Τάπια βρίσκονται επίσης, προς τα νότιά της τα Κρητικά σε απόσταση 2 περίπου χιλιομέτρων.

## Ονομασία
Η ονομασία της περιοχής του οικισμού, η οποία βρίσκεται μετά την κορυφογραμμή του λόφου νότια της τοποθεσίας *Ταμπούρι*, πιθανώς προέρχεται από την εποχή της Τουρκοκρατίας: *Τάπια* και *Τάμπια*, από την τουρκική λέξη «*tabya*» = οχύρωμα, προμαχώνας. Οι Μεθωναίοι, οι οποίοι είχαν το στρατόπεδό τους στο Μεσοχώρι, κατά τη διάρκεια της Επανάστασης του 1821, ξεκινώντας από εκεί προωθούνταν και κατελάμβαναν τις οχυρές τοποθεσίες της περιοχής πολιορκώντας τους Τούρκους της Μεθώνης.

## Ιστορικό οικισμού
Ο οικισμός *Τάπια*, ο οποίος ανήκει στη δημοτική ενότητα Μεθώνης, είναι νεοσύστατος, καθώς αναγνωρίστηκε μόλις το 2001, όταν προσαρτήθηκε στο *Τοπικό Διαμέρισμα Μεθώνης* και υπήχθη στον κατηργημένο Δήμο Μεθώνης, ως το 2010. Από το 2011, μετά τις νέες αλλαγές του σχεδίου «Καλλικράτης» η Τάπια ανήκει πλέον στον νέο Δήμο Πύλου - Νέστορος. Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων δήμων Κορώνης, Μεθώνης, Παπαφλέσσα, Πύλου, Νέστορος και Χιλιοχωρίων.  Η Τάπια σήμερα είναι οικισμός της *Τοπικής Κοινότητας της Μεθώνης* του *Δήμου Πύλου-Νέστορος*, με έδρα την Μεθώνη, στην οποία υπάγονται επίσης οι οικισμοί: Το Γεφύρι, η Κοκκινιά, τα Κρητικά και η νήσος Σαπιέντζα.

## Κάτοικοι
Ο οικισμός, με βάση την απογραφή του 2011, έχει 71 μόνιμους κατοίκους, οι οποίοι απασχολούνται κυρίως σε διάφορες αγροτικές εργασίες, καθώς και με τον τουρισμό.
 

## Δείτε επίσης
* Μεθώνη
* Δήμος Πύλου - Νέστορος
* Διοικητική διαίρεση Περιφερειακής Ενότητας Μεσσηνίας
* Διοικητική διαίρεση νομού Μεσσηνίας
* πρώην Δήμος Μεθώνης

## Παραπομπές


## Πηγές
* Τοπωνύμια Μεθώνης: 59. Τάπια , από την ιστοσελίδα: methonitv.gr του τοπικού ΜΜΕ "Methoni Tv", με πηγή την μελέτη του Βασιλείου Ηλία Μισκιώτη, «Πρόσωπα και θέματα της Μεθώνης του 19ου και 20ου Αιώνος», μέρος δεύτερον, Μεθώνη 2011.

## Εξωτερικοί σύνδεσμοι
* Δήμος Πύλου - Νέστορος, από την ιστοσελίδα: www.pylos-nestor.gr του Δήμου Πύλου - Νέστορος.
* Τοπωνύμια Μεθώνης: 59. Τάπια , από την ιστοσελίδα: methonitv.gr του τοπικού ΜΜΕ "Methoni Tv".

Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Πύλου - Νέστορος
Χριστόφορος Φωκαΐδης

Ο **Χριστόφορος Φωκαΐδης** είναι Ελληνοκύπριος ακαδημαϊκός και πολιτικός. Διετέλεσε Υπουργός Άμυνας. 

## Βιογραφικά στοιχεία
Ο Χριστόφορος Φωκαΐδης γεννήθηκε στην Αμμόχωστο τον Ιούνιο του 1974. Σπούδασε οικονομικά στο Πανεπιστήμιο Κύπρου, με δευτερεύοντα κλάδο τις πολιτικές επιστήμες. Συνέχισε με τουρκικές σπουδές στο ίδιο πανεπιστήμιο. Ακολούθως, παρακολούθησε μεταπτυχιακές σπουδές στην Ευρωπαϊκή και Συγκριτική Πολιτική στο Πανεπιστήμιο του Κεντ, αποκτώντας διδακτορικό στις Πολιτικές Επιστήμες.

Εργάστηκε ως λέκτορας πολιτικών επιστημών στο Ευρωπαϊκό Πανεπιστήμιο Κύπρου.

Είναι νυμφευμένος με την Ερμιόνη Πλάτωνος και έχουν δύο υιούς .

## Πολιτική Καριέρα και Σταδιοδρομία
Διετέλεσε ηγετικό στέλεχος της ΦΠΚ Πρωτοπορία Πανεπιστημίου Κύπρου και ακολούθως πρόεδρος της Νεολαίας του Δημοκρατικού Συναγερμού (ΝΕΔΗΣΥ) και μέλος του Εκτελεστικού Γραφείου του ΔΗΣΥ, κατέχοντας τη θέση του Γραμματέα Πολιτικού Σχεδιασμού.

Κατά την περίοδο του δημοψηφίσματος για το Σχέδιο Ανάν, ακολούθησε την γραμμή ΔΗΣΥ, Γλαύκου Κληρίδη, Αλέκου Μαρκίδη, Νίκου Αναστασιάδη, Γιαννάκη Κασουλίδη και Αβέρωφ Νεοφύτου, υποστηρίζοντας το σχέδιο.   

Διεκδίκησε εκλογή στις ευρωεκλογές του 2009 και στις βουλευτικές εκλογές του 2011 αλλά δεν εξελέγη.

Στις 7 Απριλίου 2014 διορίστηκε Υπουργός Άμυνας στην Κυβέρνηση Νίκου Αναστασιάδη, θέση στην οποία παρέμεινε έως τις 28 Φεβρουαρίου 2018. Κατά τη διάρκεια της θητείας του μειώθηκε η θητεία στην Εθνική Φρουρά στους 14 μήνες και έγιναν κινήσεις και ενέργειες προς την εδραίωση της αξιοκρατίας και για τον εκσυγχρονισμό του σώματος.

Κατά την περίοδο του β' γύρου των προεδρικών εκλογών του 2023 όταν ο πρόεδρος του κόμματος Αβέρωφ Νεοφύτου τέθηκε εκτός εκλογικής μάχης και το πολιτικό γραφείο αποφάσιζε ψήφο κατά συνείδηση, δήλωσε πως για λόγους που έχουν να κάνουν με την πολιτική ηθική και το κυπριακό πρόβλημα, η ψήφος του θα πάει στον ανεξάρτητο υποψήφιο με υποστήριξη από το ΑΚΕΛ, Ανδρέα Μαυρογιάννη.      Την ίδια περίοδο ο Σύνδεσμος Αποφοίτων ΦΠΚ Πρωτοπορία Πανεπιστημίου Κύπρου ανέφερε σε ανακοίνωσή του ότι ο ΔΗΣΥ πρέπει να αναλάβει ρόλο υπεύθυνης αντιπολίτευσης χωρίς να στηρίξει κανένα από τους δύο υποψήφιους.   

Από το 2022 διατελεί χρέη Προέδρου στο Ινστιτούτο Μελετών Πολιτικής και Δημοκρατίας.  

## Παραπομπές

## Πηγές
*

|-

Κατηγορία:Υπουργοί Άμυνας (Κύπρος)
Κατηγορία:Κύπριοι πανεπιστημιακοί
.edu

250px|μικρογραφία
Το **.edu** είναι ένας υποστηριζόμενος τομέας ανώτερου επιπέδου (sTLD) στο σύστημα ονομάτων του Διαδικτύου. Από το 2001, οι νέοι καταχωριζόμενοι στον τομέα απαιτείται να είναι ιδρύματα τριτοβάθμιας εκπαίδευσης συσχετιζόμενα με τις ΗΠΑ.

## Ιστορία
Ο τομέας .edu τέθηκε σε εφαρμογή τον Απρίλιο του 1985. Έξι πανεπιστήμια ήταν οι αρχικοί καταχωρισθέντες. 

Μέχρι το 2001, η Network Solutions λειτουργούσε ως καταχωρίζων για τον τομέα .edu βάσει συμφωνίας με το Υπουργείο Εμπορίου των ΗΠΑ. Η καταχώριση του τομέα έγινε χωρίς κόστος για τα εκπαιδευτικά ιδρύματα. Το 2001, το Τμήμα Εμπορίου συνήψε πενταετή συμφωνία με την Educause, καθιστώντας την οργάνωση αυτή τον καταχωρίζοντα φορέα για τον τομέα .edu. Η συμφωνία με την Educause παρατάθηκε για μια επιπλέον πενταετή περίοδο το 2006. την εποχή εκείνη, η Educause εξουσιοδοτήθηκε να αρχίσει να χρεώνει διαχειριστικές αμοιβές στους καταχωριζόμενους.

## Παραπομπές


Κατηγορία:Διαδίκτυο
Κατηγορία:Top-level domains
.int

Το **.int** είναι ένας τομέας ανώτερου επιπέδου (sTLD) στο σύστημα ονομάτων του Διαδικτύου. 

## Ονομασία
Το όνομά της προέρχεται από τη διεθνή λέξη "ίντερνετ", που χαρακτηρίζει τη χρήση της για διεθνείς οργανισμούς. Η πρώτη χρήση αυτού του τομέα ήταν από το ΝΑΤΟ, το οποίο είχε προηγουμένως ανατεθεί στον τομέα ανωτάτου επιπέδου .nato.

## Καταχωρήσεις
Σύμφωνα με την πολιτική της IANA βάσει του , το sTLD int προορίζεται για διεθνείς οργανισμούς που βασίζονται σε συνθήκη, όπως ο ΟΗΕ και οργανισμούς ή οντότητες με καθεστώς παρατηρητή από τον ΟΗΕ. Το int θεωρείται ότι έχει τις αυστηρότερες πολιτικές εφαρμογής όλων των TLDs, καθώς συνεπάγεται ότι ο κάτοχος είναι θέμα διεθνούς δικαίου. Για το λόγο αυτό, η διαδικασία υποβολής αίτησης απαιτεί από τον αιτούντα να αποδείξει ότι είναι πράγματι βασισμένος σε συνθήκη με την παροχή ενός αριθμού καταχώρισης της σύμβασης των Ηνωμένων Εθνών και ότι έχει ανεξάρτητο νομικό καθεστώς.

Ο υποτομέας eu.int χρησιμοποιήθηκε από τα ιδρύματα που συνδέονται με την Ευρωπαϊκή Ένωση. Ωστόσο, τα ονόματα τομέων των προαναφερθέντων ιδρυμάτων μεταφέρθηκαν στο .eu TLD στις 9 Μαΐου 2006 (Ημέρα της Ευρώπης). Όλες οι προηγούμενες διευθύνσεις eu.int παρέμειναν προσιτές για μεταβατική περίοδο τουλάχιστον ενός έτους. Από το 2017, η Ευρωπαϊκή Κεντρική Τράπεζα συνεχίζει να χρησιμοποιεί το ecb.int.

Ως τον Νοέμβριο του 2024, ο τομέας int αποτελείται από 235 αντιπροσωπείες υποτομέων.

## Παραπομπές

Κατηγορία:Διαδίκτυο
Κατηγορία:Top-level domains
.gov

μικρογραφία|Λογότυπο του .gov.
Το domain name **.gov** είναι ένας τομέας ανώτερου επιπέδου του Διαδικτύου. Το όνομα προέρχεται από την αγγλική λέξη "government". Τον τομέα .gov τον διαχειρίζεται η Γενική Υπηρεσία Υπηρεσιών (GSA), μια ανεξάρτητη υπηρεσία της ομοσπονδιακής κυβέρνησης των Ηνωμένων Πολιτειών.
Κατηγορία:Διαδίκτυο
Κατηγορία:Top-level domains
Ρόναλντ Ντέιβιντ Λέινγκ

Ο **Ρόναλντ Ντέιβιντ Λέινγκ** (αγγλικά: *Ronald David Laing*, 7 Οκτωβρίου 1927 - 23 Αυγούστου 1989), συνήθως αναφερόμενος ως **Ρ. Ντ. Λέινγκ** (R. D. Laing), ήταν Σκωτσέζος ψυχίατρος που έγραψε εκτενώς για τις ψυχικές ασθένειες - ιδίως την εμπειρία της ψύχωσης. Οι απόψεις του Λέινγκ σχετικά με τα αίτια και τη θεραπεία της σοβαρής διανοητικής δυσλειτουργίας, που επηρεάστηκαν σε μεγάλο βαθμό από την υπαρξιακή φιλοσοφία, έρχονταν σε αντίθεση με τις μεθόδους χημικών και ηλεκτροσόκ, που έγιναν η ψυχιατρική ορθοδοξία της εποχής. Λαμβάνοντας τα εκφρασμένα συναισθήματα του συγκεκριμένου ασθενούς ή πελάτη ως έγκυρες περιγραφές της εμπειρίας που βιώνεται και όχι απλώς ως συμπτώματα ψυχικής ασθένειας, ο Λέινγκ θεωρούσε τη Σχιζοφρένεια ως θεωρία όχι ως γεγονός. Αν και συνδεόταν στο μυαλό του κοινού με την αντιψυχιατρική, απέρριψε την ετικέτα. Πολιτικά, θεωρήθηκε ως στοχαστής της Νέας Αριστεράς. Ο Λέινγκ απεικονίστηκε στην ταινία Mad to Be Normal.

## Παραπομπές


Κατηγορία:Βρετανοί ψυχίατροι
Κατηγορία:Ψύχωση
Κατηγορία:Ιστορία της ψυχιατρικής
Κατηγορία:Αντιψυχιατρική
Γλώσσες του Καζακστάν

Οι επίσημες γλώσσες του Καζακστάν είναι τα καζακικά με 5.290.000 ομιλητές σε ολόκληρη τη χώρα και τα ρωσικά, που ομιλούνται από 6.230.000 άτομα. Τόσο τα καζακικά όσο και τα ρωσικά χρησιμοποιούνται ισοδύναμα. Τα γερμανικά (958.000 ομιλητές), τα τατζικικά, τα ταταρικά (328.000 ομιλητές), τα τουρκικά, τα ουκρανικά (898.000 ομιλητές), τα ουιγουρικά (300.000 ομιλητές), και τα ουζμπεκικά αναγνωρίζονται επίσημα από τον νόμο περί γλωσσών του 1997, αρ. 151-1. Άλλες γλώσσες που ομιλούνται στο Καζακστάν είναι τα ντουνγκανικά, τα Ίλι τούρκι, τα ινγκουσικά, τα κάτω γερμανικά και τα Σίντι ρομάνι.

Ένας αριθμός πιο πρόσφατων γλωσσών μεταναστών, όπως τα λευκορωσικά, τα κορεατικά, τα αζερικά και τα ελληνικά ομιλούνται επίσης. Οι κύριες ξένες γλώσσες είναι τα αγγλικά, τα αραβικά (ερχόμενα με το Ισλάμ) και τα κινεζικά.

## Παραπομπές
Πολυγαμία στο Καζακστάν

Η πρακτική της **[[πολυγαμία]]ς** έχει μακρά ιστορία στο **[[Καζακστάν]]**, το οποίο αποποινικοποίησε επισήμως την πρακτική το 1998, η μόνη χώρα της Κεντρικής Ασίας που το έκανε.

## Πολυγαμικός γάμος
Ενώ επί του παρόντος είναι παράνομος, κατά τα τελευταία χρόνια έχουν υποβληθεί πολυάριθμες προτάσεις για τη θέσπιση νομοθεσίας για τον πολυγαμικό γάμο στη χώρα, με τη πιο πρόσφατη απόπειρα να είναι στα μέσα του 2008. Ένα παρόμοιο νομοσχέδιο εισήχθη το 2007, αν και απορρίφθηκε γρήγορα στο κοινοβούλιο. Τον Φεβρουάριο του 2011, ο προεδρικός υποψήφιος Αματάι Ασιλμπέκ δήλωσε ότι η νομιμοποίηση της πολυγαμίας ήταν μία από τις θέσεις της εκστρατείας του.

Πολλοί υποστηρικτές της νομοθεσίας πολυγαμικού πολιτικού γάμου στο Καζακστάν υποστήριξαν ότι η νομιμοποίηση πολυγαμικού γάμου θα συμβάλει στην εξισορρόπηση του άνισου πληθυσμού, ενώ άλλοι ανέφεραν το Κοράνι ως επιχείρημα υπέρ μιας τέτοιας νομοθεσίας, η οποία επιτρέπει στους άνδρες να παντρευτούν έως και τέσσερις συζύγους, που σύμφωνα με το αυτό τις αντιμετωπίζει ισοδύναμα και μπορεί να τις φροντίζει οικονομικά.

Οι αντίπαλοι ισχυρίστηκαν ότι η πρακτική ήταν επικίνδυνη για την κοινωνία, ενώ άλλες ομάδες θεωρούσαν τη νομοθεσία ως διάκριση εις βάρος των γυναικών, δεδομένου ότι δεν θα επέτρεπαν πολύανδρους γάμους, με αποτέλεσμα να προκληθεί μια κοινωνική συζήτηση για ένα πιθανό ψήφισμα "κοινού εδάφους".

## Κοινή γνώμη
Μια δημοσκόπηση που διεξήχθη το 2004 διαπίστωσε ότι περίπου το 40% των Καζάκων ανδρών υποστήριξαν τη νομοθεσία της πολυγαμίας στο Καζακστάν, ενώ μόνο το 22% των γυναικών υποστήριξε την ιδέα, αν και με κάποιες επιφυλάξεις.

## Παραπομπές


Κατηγορία:Κοινωνία του Καζακστάν
MRT 1

Το **MRT 1** είναι ένα δημόσιο τηλεοπτικό κανάλι της Βόρειας Μακεδονίας που ανήκει στον όμιλο Makedonska Radio Televizija.

## Ιστορία
Η πρώτη μετάδοση τηλεοπτικού σήματος στη Βόρεια Μακεδονία έγινε στις 14 Δεκεμβρίου 1964 ως μέρος της περιφερειοποίησης της γιουγκοσλαβικής εθνικής τηλεόρασης (Jugoslavija Radio Televizija). Αρχικά ονομάστηκε TV Skopje. Το δεύτερο κανάλι εξέπεμψε το 1978.

Το 1991, κατά την περίοδο της ανεξαρτησίας της χώρας, το κανάλι διαχωρίζεται από τη γιουγκοσλαβική τηλεόραση και μετονομάζεται σε MTV 1 (Makedonska Televizija 1). Εντάχθηκε στην Ευρωπαϊκή Ραδιοτηλεοπτική Ένωση τον Ιούλιο του 1993. Το 2000, η κυβέρνηση της Βόρειας Μακεδονίας αποφάσισε να δημιουργήσει μια διεθνή έκδοση του καναλιού που να χρησιμεύει ως σύνδεσμος με μέλη της διασποράς και γενικότερα.

## Εξωτερικοί σύνδεσμοι
* 

Κατηγορία:Τηλεόραση στη Βόρεια Μακεδονία
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1964
Κατηγορία:Makedonska Radio Televizija
Ακσακάλ

δεξιά|225px|μικρογραφία|Ένας ακσακάλ από το Χιναλούγκ
μικρογραφία|Ένας ακσακάλ το 1909
Ο όρος **ακσακάλ** (στις τουρκικές γλώσσες, σημαίνει κυριολεκτικά «άσπρη γενειάδα») αναφέρεται μεταφορικά στους γέροντες άνδρες, τον γέρο και σοφό της κοινότητας σε μέρη της Κεντρικής Ασίας και του Καυκάσου. Παραδοσιακά, ένας ακσακάλ ήταν ηγέτης ενός χωριού ή αούλ μέχρι τη σοβιετική εποχή. Ως σύμβουλοι ή δικαστές, αυτοί οι ηγέτες έχουν ή είχαν κάποιο ρόλο στην πολιτική και το δικαστικό σύστημα στις χώρες και τις φυλές. Για παράδειγμα, υπάρχουν δικαστήρια ακσακάλ στην Κιργιζία. Στο Ουζμπεκιστάν, που παραδοσιακά είναι μια πιο αστική κοινωνία (οι Ουζμπέκοι είναι σαρτ ή κάτοικοι των πόλεων, σε αντίθεση με τους νομάδες Τούρκους), οι πόλεις χωρίζονται σε μαχάλλες. Κάθε μαχάλλα έχει έναν ακσακάλ που ενεργεί ως επαρχιακός ηγέτης.

## Αναδιάρθρωση των δικαστηρίων ακσακάλ στην Κιργιζία
Το 1995, ο τότε πρόεδρος της Κιργιζίας Ασκάρ Ακάγιεφ ανακοίνωσε ένα διάταγμα για την αναζωογόνηση των δικαστηρίων ακσακάλ. Τα δικαστήρια θα έχουν δικαιοδοσία επί της περιουσίας, των αδικοπραξιών και του οικογενειακού δικαίου. Τα δικαστήρια ακσακάλ περιλήφθηκαν τελικά στο άρθρο 92 του συντάγματος της Κιργιζίας. Το 2006, υπήρχαν περίπου 1.000 δικαστήρια ακσακάλ σε όλη τη Κιργιζία, συμπεριλαμβανομένης της πρωτεύουσας Μπισκέκ. Ο Ακάγιεφ συνέδεσε την ανάπτυξη αυτών των δικαστηρίων με την αναζωπύρωση της εθνικής ταυτότητας της Κιργιζίας. Σε μια ομιλία του το 2005, συνέδεσε τα δικαστήρια με το νομαδικό παρελθόν της χώρας και εξέφρασε την έκφραση του πως τα δικαστήρια εξέφρασαν την ικανότητα της Κιργιζίας για αυτοδιαχείριση.

## Δείτε επίσης
* Εθιμικό δίκαιο

## Παραπομπές


Κατηγορία:Πολιτισμός της Τουρκίας
Κατηγορία:Πολιτισμός της Κιργιζίας
Κατηγορία:Πολιτισμός του Καζακστάν
Κατηγορία:Πολιτισμός του Ουζμπεκιστάν
Κατηγορία:Καύκασος
Σχετικές θέσεις δύο σημείων ως προς ευθεία

Είναι γνωστό ότι μια ευθεία χωρίζει το επίπεδο σε δύο ημιεπίπεδα.
 
Αν \Alpha \left( , \right),\Beta \left( , \right) δύο σημεία **που δεν ανήκουν** στην ευθεία με εξίσωση \alpha x+\beta y+\gamma =0 τότε:

• τα \Alpha ,\Beta    βρίσκονται στο ίδιο ημιεπίπεδο όταν \left( \alpha +\beta +\gamma  \right)\left( \alpha +\beta +\gamma  \right)>0

• τα \Alpha ,\Beta    βρίσκονται σε διαφορετικό ημιεπίπεδο όταν \left( \alpha +\beta +\gamma  \right)\left( \alpha +\beta +\gamma  \right)

Κατηγορία:Γεωμετρία
Νταβίντ Οσπίνα

Ο **Νταβίντ Οσπίνα** ή **Νταβίδ Οσπίνα** (*David Ospina*, 31 Αυγούστου 1988) είναι Κολομβιανός ποδοσφαιριστής που αγωνίζεται ως τερματοφύλακας στη Αλ Νασρ και στην Εθνική Κολομβίας.

## Καριέρα
### Σε συλλόγους
Ξεκίνησε την επαγγελματική του καριέρα το 2005 από την Ατλέτικο Νασιονάλ και το 2007 κατέκτησε το πρωτάθλημα Κολομβίας. Το 2008 πήρε μεταγραφή για τη Νις, όπου αγωνίστηκε έξι χρόνια. Το 2014 έγινε είναι παίκτης της Άρσεναλ, με την οποία κέρδισε δύο Κύπελλα Αγγλίας και ένα Κομιούνιτι Σιλντ. Τον Αύγουστο του 2018 παραχωρήθηκε δανεικός στη Νάπολι και τον Ιούλιο του 2019 έγινε παίκτης της.
### Στην εθνική ομάδα
Είναι μέλος της Εθνική Κολομβίας από το 2010. Ήταν στο ρόστερ της ομάδας στο Μουντιάλ του 2014 και στο Κόπα Αμέρικα του 2015. Επίσης, έπαιξε στο Κόπα Αμέρικα Σεντενάριο το 2016, όπου η Κολομβία κατέκτησε την τρίτη θέση. Επελέγη στην αποστολή της ομάδας στο Μουντιάλ του 2018.

## Παραπομπές


Κατηγορία:Κολομβιανοί ποδοσφαιριστές
Κατηγορία:Ποδοσφαιριστές Πρωταθλήματος Κολομβίας
Κατηγορία:Ποδοσφαιριστές Εθνικής Κολομβίας
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Ατλέτικο Νασιονάλ
Κατηγορία:Ποδοσφαιριστές ΟΖΚ Νις
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές ΣΣΚ Νάπολι
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Τερματοφύλακες ποδοσφαιριστές
Κατηγορία:FIFA Century Club
Κατηγορία:Ποδοσφαιριστές Κόπα Αμέρικα Σεντενάριο
Κατηγορία:Ποδοσφαιριστές Κόπα Αμέρικα 2021
Κατηγορία:Ποδοσφαιριστές Αλ Νασρ Ριάντ
Κατηγορία:Ποδοσφαιριστές Σαουδαραβικού Επαγγελματικού Πρωταθλήματος
Κατηγορία:Ξένοι ποδοσφαιριστές στη Σαουδική Αραβία
Κατηγορία:Κολομβιανοί ποδοσφαιριστές στο εξωτερικό
Αλ-Ουάταν (Συρία)

Η **Αλ Ουάταν** (, που σημαίνει *Η πατρίδα*) είναι μια συριακή αραβόφωνη καθημερινή εφημερίδα που εκδίδεται στη Δαμασκό και που διαμένεται σε όλη τη Συρία.

## Περιγραφή
Η Αλ Ουάταν ξεκίνησε να εκδίδεται το 2006. Ανήκει στο όμιλο εκδόσεων της *"Συριακής Αραβικής Εκδοτικής και Διανεμητικής Εταιρείας"*. Αποτελεί την πρώτη ιδιωτική ημερήσια εφημερίδα της χώρας από τη δεκαετία του 1960, αν εξαιρέσουμε το όργανο του μπααθικού καθεστώτος Αλ-Μπαάθ, αν και η γραμμή σύνταξης της και η δημοσιογραφική της κάλυψη είναι σχεδόν πανομοιότυπη με εκείνη των ελεγχόμενων από τη κυβέρνηση μέσων ενημέρωσης. Άλλωστε ο ιδιοκτήτης της εφημερίδας, Ραμί Μαχλούφ, είναι εξάδελφος του προέδρου της χώρας Μπασάρ αλ Άσαντ.  Αδελφό εγχείρημα είναι η οικονομική εβδομαδιαία εφημερίδα *[[Αλ Ικτισαντίγια]]*.

Η ηλεκτρονική έκδοση της εφημερίδας κατέλαβε τη 33η θέση στις πιο επισκέψιμες ιστοσελίδες την ευρύτερη περιοχή της Μέσης Ανατολής και της Βορείου Αφρικής (ΜΑΒΑ).

## Παραπομπές


Κατηγορία:Εφημερίδες με τόπο έκδοσης τη Συρία
Κατηγορία:Εφημερίδες στην αραβική γλώσσα
Κατηγορία:Δαμασκός
Εστέρας λιπαρού οξέος

μικρογραφία|Μοντέλο πλήρωσης του χώρου που παριστά λινολεϊκό μεθύλιο, ή μεθυλεστέρα του λινολεϊκού οξέος, ενός κοινού μεθυλεστέρα που παράγεται από σόγια ή ελαιοκράμβη και μεθανόλη
**Οι εστέρες των λιπαρών οξέων** (**FAEs**) είναι ένας τύπος εστέρων που προκύπτουν από το συνδυασμό ενός λιπαρού οξέος και μίας αλκοόλης. Όταν η αλκοόλη είναι η γλυκερίνη, οι εστέρες λιπαρών οξέων που παράγονται μπορεί να μονογλυκερίδια, διγλυκερίδια, ή τριγλυκερίδια. Τα βρώσιμα λίπη είναι χημικά συντιθέμενα τριγλυκερίδια.

Οι εστέρες λιπαρών οξέων της γλυκερόλης έχουν τη μορφή άχρωμης έως καφέ σκόνης, νιφάδων, χοντρής σκόνης, κοκκώδους σκόνης ή κοκκωδών ή κηρωδών συσσωματωμάτων, ή είναι άχρωμα έως καφέ ημι-ρευστα ή ρευστά. Είναι άοσμα ή έχουν μια χαρακτηριστική μυρωδιά.

Το βιοντίζελ είναι συνήθως εστέρες λιπαρών οξέων που παράγονται από την μετεστεροποίηση των φυτικών ελαίων και λιπών, η οποία οδηγεί στην αντικατάσταση του συστατικού της γλυκερίνης με μια διαφορετική αλκοόλη.

Οι μεθυλεστέρες των λιπαρών οξέων (FAME) είναι εστέρες των λιπαρών οξέων. Τα φυσικά χαρακτηριστικά των μεθυλεστέρων των λιπαρών οξέων είναι πιο κοντά σε αυτά των ορυκτών καυσίμων ντίζελ από αγνά φυτικά έλαια, αλλά οι ιδιότητες εξαρτώνται από το είδος του φυτικού ελαίου. Ένα μείγμα από διαφορετικούς μεθυλεστέρες λιπαρών οξέων αναφέρεται συνήθως ως βιοντίζελ, η οποία είναι ανανεώσιμη εναλλακτική λύση καυσίμων. Οι FAME έχουν φυσικές ιδιότητες παρόμοιες με εκείνες του συμβατικού diesel. Επίσης, είναι μη τοξικοί και βιοαποικοδομήσιμοι.

Οι αιθυλεστέρες των λιπαρών οξέων είναι βιοδείκτες για την ανθρώπινη κατανάλωση αιθανόλης (αλκοολούχων ποτών).

## Δείτε επίσης
* Αμίδια λιπαρού οξέος

## Αναφορές


Κατηγορία:Εστέρες
Κατηγορία:Λιπαρά οξέα
Γλυκερόλυση

δεξιά|μικρογραφία|400x400εσ|Διάγραμμα που δείχνει τη γλυκερίνη ('''1''') και όλους τους πιθανούς οξικούς εστέρες της γλυκερίνης ('''2'''-'''6''')
Στην οργανική χημεία η **γλυκερόλυση** αναφέρεται σε οποιαδήποτε διεργασία στην οποία σπάζουν χημικοί δεσμοί μέσω αντίδρασης με γλυκερίνη. Ο όρος αναφέρεται σχεδόν αποκλειστικά στην αντίδραση μετεστεροποίησης της γλυκερόλης με τα τριγλυκερίδια (λίπη/έλαια) για τον σχηματισμό μειγμάτων μονο - και δι- γλυκεριδίων. Αυτές έχουν μια ποικιλία χρήσεων, όπως γαλακτωματοποιητές τροφίμων (π. χ. E471), μαγειρικά έλαια "χαμηλά σε λιπαρά",  (π.χ. περιέχει διακυλογλυκερόλη) και σε επιφανειοδραστικές ουσίες (όπως μονολαυρίνη).

Η διεργασία της μετεστεροποίησης δίνει ένα σύνθετο μείγμα των προϊόντων, ωστόσο δεν είναι όλα αυτά  ισοδύναμα χρήσιμα. Αυτό οδήγησε στην ανάπτυξη βελτιστοποιημένων μεθόδων ικανών να παράγουν προϊόντα καλύτερα προσδιορισμένα, ιδίως με τη χρήση ενζύμων, αντιδράσεων σε υπερκρίσιμο διοξείδιο του άνθρακα και με αντιδράσεις συνεχούς ροής. Η παραγωγή διγλυκεριδίων (συχνά αποκαλούμενων διακυλογλυκερόλες ή DAG) έχει μελετηθεί εκτενώς λόγω της χρήσης τους σε τρόφιμα, με συνολικές ετήσιες πωλήσεις περίπου 200 εκατ. δολαρίων στην Ιαπωνία από την εισαγωγή του στα τέλη της δεκαετίας του 1990 μέχρι το 2009.

## Δείτε επίσης
* Υδρόλυση
* Σαπωνοποίηση
* Μετεστεροποίηση

## Αναφορές


Κατηγορία:Καρβοξυλικοί εστέρες
Κατηγορία:Λιπίδια
Μονοστεατικός εστέρας της γλυκερίνης

μικρογραφία|Ο μονοστεατικός εστέρας της γλυκερίνης
Ο **μονοστεατικός εστέρας της γλυκερίνης**, αλλιώς **μονογλυκερίδιο στεατικού οξέος** (κοινώς **GMS**), είναι ένα μονογλυκερίδιο που χρησιμοποιείται συνήθως ως γαλακτωματοποιητής στα τρόφιμα. Εχει τη μορφή ενός λευκού, άοσμου, και με γλυκιά γεύση συστατικού σε νιφάδες με υγροσκοπικές ιδιότητες. Χημικώς είναι ο εστέρας της γλυκερίνης με το στεατικό οξύ.

## Δομή, σύνθεση και εμφάνιση
Το μονογλυκερίδιο του στεατικού οξέος υπάρχει ως τρία στερεοϊσομερή, το εναντιομερές ζευγάρι 1-μονογλυκερίδιο στεατικού οξέος και 2-μονογλυκερίδιο στεατικού οξέος. Συνήθως αυτά συνατνώνται ως ένα μείγμα καθώς πολλές από τις ιδιότητές τους είναι παρόμοιες.

Η εμπορική μορφή της ουσίας που χρησιμοποιείται στα τρόφιμα παράγεται βιομηχανικά με την αντίδραση της γλυκερόλυσης μεταξύ τριγλυκεριδίων (είτε από φυτικά ή από ζωικά λίπη) και γλυκερίνη.

Το μονογλυκερίδιο του στεατικού οξέος εμφανίζεται φυσικά στο σώμα, ως προϊόν της διάσπασης των λιπών από την παγκρεατική λιπάση. Υπάρχει σε πολύ χαμηλά συγκεντρώσεις σε ορισμένα σπορέλαια.

## Χρήσεις
Το GMS είναι ένα πρόσθετο τροφίμων που χρησιμοποιείται ως πυκνωτικό, γαλακτωματοποιητής, αντισυσσωματικό, και συντηρητικός παράγοντας. Ενας γαλακτωματοποιητής για έλαια, κηρούς, και διαλύτες. Ενα προστατευτικό επίστρωμα για υγροσκοπικές σκόνες. Ενας στερεοποιητής και παράγοντας ελέγχου απελευθέρωσης σε φαρμακευτικά προϊόντα, και ένα λιπαντικό ρητίνης. Χρησιμοποιείται, επίσης, σε καλλυντικά και προϊόντα περιποίησης.

Το GMS χρησιμοποιείται σε μεγάλο βαθμό σε ψημένα τρόφιμα για να προσθέσει "σώμα" στο φαγητό. Είναι κατά κάποιο τρόπο αυτό που δίνει στο παγωτό και τη σαντιγί την ομαλή τους υφή. Μερικές φορές χρησιμοποιείται ως ένα συντηρητικό για να μη μπαγιατεύει το ψωμί.

## Δείτε επίσης
* Υδροξυστεατική γλυκερίνη
* Μονολαυρίνη

## Συλλογές
* Βρετανική Φαρμακοποιία 

## Αναφορές


Κατηγορία:Πρόσθετα τροφίμων
Κατηγορία:Εστέρες